મોઠા ગામમાં આવેલ બ્રાહ્નણ શેરીમાં છેવાડાનાં મકાનમાં રહેતા દરબાર રાણાભાઇ વિરાભાઇ ગોહીલ (ઉ.વ.૪૫) ગતરાત્રે તેમના ઘરની ઓસરીમાં બેઠા હતા ત્યારે રાત્રિનાં ૮ થી ૯ વાગ્યાની વચ્ચે અચાનક દીપડો રાણાભાઇની ઓસરીમાં આવી ગયેલો અને રાણાભાઇ પર હુમલો કરતા ઘરનાં સભ્યો ઘરમાંથી બહાર દોડી આવ્યા હતા અને દ્રશ્ય જોઇ હેબતાઇ ગયા હતા. તેમજ રાણાભાઇને મુકત કરવા હાકલા પડકારા કરતા મહામુસીબતે દીપડાએ રાણાભાઇનાં માથાનાં ભાગ પર તથા હાથમાં ઇજા કરી ઘરમાંથી નાસી ગયેલ હતો અને તાત્કાલિક લોહી-લુહાણ હાલતમાં રાણાભાઇને ઊના સરકારી દવાખાને સારવાર અર્થે ખસેડેલ.